Lipp on teatud värvikombinatsiooniga ning kindlaksmääratud mõõtmete ja kujuga kangas, mis enamasti kinnitatakse lipuvarda külge. Lipp on kõigi tänapäeva riikide põhitunnus, mis väljendab iseseisva riigi olemasolu. Rahvuslippude eripära on, et neil puudus algul seaduslikult kehtestatud alus ning nad olid rahva ühisomand ja -looming. Selliste lippude kujundus lihtsustus aja jooksul, st et tavaliselt moodustus lipp paarist-kolmest värvilaiust ja neid värve hakati tavaõiguslikult pidama rahvusvärvideks.